|  |  |  |
| --- | --- | --- |
| **Tantárgy neve: GAZDASÁGI ELEMZÉSEK MÓDSZERTANA** | **Kódja:** **LBG\_EE120G3** | **Kreditszáma: 3** |
| A tanóra típusa[[1]](#footnote-1): **szeminárium** és száma: **0+2 KÖTELEZŐEN VÁLASZTHATÓ** |
| A számonkérés módja: **GYAKORLATI JEGY** |
| A tantárgy tantervi helye (hányadik félév): **3 vagy 5** |
| Előtanulmányi feltételek: **LBG\_GI870G4** **STATISZTIKA I.** |
| **Tantárgyleírás**: A tárgy célja, hogy az alapképzésben elsajátítandó statisztikai ismereteket szintetizálja, valamint hozzájáruljon tudományos diákköri dolgozat és a szakdolgozat készítéséhez szükséges módszertani eszköztár hatékony alkalmazásához. A munkaerő-piacon egyre nagyobb érték és kevésbé nélkülözhető az elemző szemlélet, így ezen kompetenciák fejlesztése a hatékony munkaerő-piaci alkalmazkodás elengedhetetlen feltétele. A tárgy keretében a hallgatók a szakmájuk gyakorlásához szükséges módszereket mind részleteiben, mind összefüggéseiben elsajátítják, amelyek segítségével elemezni és értékelni tudják a gazdasági folyamatokat. A kurzus során a hallgatók megismerkednek a gazdasági életben alkalmazható komplexebb statisztikai elemzések módszertanával, illetve azok szoftveres alkalmazásával is. Az MS Excel programban megvalósítható statisztikai adatelemzés és a komplex statisztikai eljárások specializált szoftvereken (SPSS-PASW) való használatának ismerete értékes a gyakorlatban. A tényleges elemző munka során nemcsak egyetlen tényező magyarázhatja az eredményváltozó alakulását. A többváltozós korreláció és regresszió-számítás eszközeinek elsajátítása nélkülözhetetlen. A paraméteres és nem-paraméteres hipotézisvizsgálatok a gazdasági szakemberek elemző munkáiban szinte mindenhol jelen vannak a minőségellenőrzéstől a marketinges közvélemény kutatásokon át egészen a tudományos igényű társadalomkutatásokig. A számítástechnikai alkalmazások ismeretének birtokában, korszerű oktatástechnikai eszközök segítségével a hallgatók képessé válnak a gyakorlati elemző tevékenység megvalósítására az adatgyűjtéstől, az adatok különböző ismérvek szerinti rendszerezésén át, a megfelelő elemző módszerek kiválasztására és alkalmazására. Az egyes tevékenységek eredményeit, összefüggéseit értékelve, grafikusan illusztrálva következtetéseket vonnak le és esetleges javaslatokat fogalmaznak meg a jövőbeni folyamatokat illetően.  |
| **Kötelező, illetve ajánlott irodalom:****Hunyadi László – Vita László (2009): Statisztika II. Aula Kiadó****Sajtos László - Mitev Ariel** **(2007): *SPSS kutatási és adatelemzési kézikönyv.* Alinea kiadó.** Dr. Ilyésné dr. Molnár Emese (2010): Statisztikai feladatgyűjtemény II. Perfekt Kiadó. Korpás Attiláné dr. (2009): Általános statisztika II. Nemzeti Tankönyvkiadó. Ilyésné Molnár Emese – Lovasné Avató Judit (2006): Statisztika feladatgyűjtemény I. PerfektSzékelyi Mária – Barna Ildikó (2002): *Túlélőkészlet SPSS-hez.* *Többváltozós elemzési technikákról társadalomkutatók számára.* Typotex. Budapest. |
| **Tantárgy felelőse : Dr. Csáfor Hajnalka PhD** főiskolai docens |
| **Tantárgy oktatásába bevont oktató: Csugány Julianna,** tanársegéd, PhD-hallgató |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)